पाएं अपने शहर की ताज़ा ख़बरें और फ्री ई-पेपरडाउनलोड करें
कासिम बाजार थाना क्षेत्र के लल्लू पोखर मध्य टोला में बुधवार की देर रात ईंट चोरी के आरोप में दबंगों द्वारा एक महिला एवं उसकी पुत्री के साथ मारपीट की गई। मारपीट में लल्लू पोखर मघ्य टोला निवासी छोटन सहनी की 45 वर्षीय पत्नी रेखा देवी व बेटी मुस्कान कुमारी घायल हो गई। घायल का इलाज सदर अस्पताल में चल रहा है। घायल रेखा देवी ने बताया कि पड़ोस के ही कैलाश सहनी के द्वारा मेरे ऊपर ईंट चोरी का आरोप लगाकर भद्दी भद्दी गालियां दे रहे थे। उस वक्त घर में सिर्फ हम और हमारी बेटी मुस्कान हीं थी। जब हम लोगों ने इसका विरोध किया तो कैलाश सहनी, पत्नी मीना देवी, बेटा राम सहनी और सौदा सहनी हम लोगों को घर में अकेला पाकर जबरदस्ती मेरे घर में घुस गया और हम लोगों को लाठी-डंडे और लोहे की रॉड से मारपीट कर घायल कर दिया। इस दौरान राम सहनी और सौदा सहनी के द्वारा मेरी बेटी के साथ अभद्र व्यवहार भी किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn